nahid-hub/BLUGE-bengali-wikipedia-section-title-prediction huggingface dataset:
ব্রিটিশ শাসনামলে এ দেশের প্রত্যন্ত অঞ্চলের ছেলে মেয়েরা শিক্ষার সুযোগ সুবিধা থেকে বঞ্চিত ছিল। তৎকালীন সময়ে এই অঞ্চলের দানশীল ব্যক্তি বাবু কৈলাশচন্দ্র দে এলাকার নিরক্ষর ছেলেমেয়েদেরকে অক্ষর দানের মানসে কৈলাশ মূহুরী নামে একটি প্রাথমিক বিদ্যালয় স্থাপন করেন। পরবর্তী সময়ে এটি বোর্ড স্কুলে রুপান্তরিত হয় এবং তৎপরবর্তী সময়ে ১৯৩৩ সালে অত্র এলাকার বিশিষ্ট শিক্ষাবিদ জ্ঞান তাপস এবং জমিদার বাবু রমনীমোহন চৌধুরী এম,এ বি,টি শিক্ষার্থীদের উচ্চ শিক্ষা লাভের জন্য এম,ই স্কুল প্রতিষ্ঠা করেন। ১৯৫৩ সালে তৎকালীন সরকার এম,ই স্কুলকে জুনিয়র স্কুলে রূপান্তরিত করে। বিদ্যালয়ের প্রতিষ্ঠাতা প্রধান শিক্ষক বাবু দিলীপ রঞ্জন ভৌমিক ১৯৬৫ সালে এই বিদ্যালয়ে প্রধান শিক্ষক হিসাবে দায়িত্বভার গ্রহণ করেন। তার ঐকান্তিক প্রচেষ্টায় অত্র বিদ্যালয়টি ১৯৬৯ সালে মাধ্যমিক বিদ্যালয়ে উন্নীত হয়।

সঠিক অনুচ্ছেদ শিরোনাম কোনটি?
titleA. পরিচালনা ব্যবস্থা
titleB. ইতিহাস
titleC. অবকাঠামো
titleD. শিক্ষক-শিক্ষার্থী
উত্তর: titleB
মাদুরাই শহরটি বেশ প্রাচীন এবং সঙ্গম কালীন নথিপত্রগুলিতেও শহরটির অস্তিত্বের উল্লেখ পাওয়া যায়৷ যুগটি ছিলো খ্রিস্টীয় প্রথম থেকে চতুর্থ শতকের বিস্তৃৃত সময়ের মধ্যে৷ কিছু পুরানো তামিল বইতে মাদুরাই শহরটির নাম "কূডল" বলে উল্লেখ করা রয়েছে এবং সেখানে শহরটিকে রাজধানী নগরের সাথে সাথে মন্দিরনগরীগুলির একটিও বলা হয়েছে৷ উল্লেখ রয়েছে শহরের মূলমন্দির থেকে শহরের যোগাযোগের রাস্তাগুলি বিভিন্ন দিকে বিস্তৃত করার পরিকল্পনা৷ দেবী মীনাক্ষীকে শহরটির দৈবিক শাসিকা হিসাবে ধরা হতো, যিনি তার স্বামী শিবের সহিত পান্ড্য সাম্রাজ্যের মতো তামিলনাড়ুর দক্ষিণা সাম্রাজ্যগুলিতে সম্মানের সহিত পূজিতা হতেন৷ পুরানো লিখিত প্রমাণ অনুসারে খ্রিস্টীয় ষষ্ট শতাব্দীর মধ্যবর্তী সময় থেকে শহরটিতে মীনাক্ষী মন্দিরের অস্তিত্ব খুঁজে পাওয়া যায়৷ মধ্যযুগীয় সাহিত্যে এবং শিলালিপি থেকে প্রাপ্ত তথ্যে জায়গাটিকে 'কদম্ববনম' (কদম গাছের বনাঞ্চল) বা 'বেল্লিয়ম্বলম' (রজত মঞ্চ, যেখানে ভগবান শিব তার আনন্দ তাণ্ডব প্রদর্শন করেছিলেন) বলেও উল্লেখ করা হয়েছে৷ সঙ্গমযুগের বিদ্বজ্জনদের লেখনীতে স্থানটি ছিলো বহুগুণীজনদের মিলনস্থল৷ এই ঘটনার কথা তামিল পুঁথি "তিরুবিলয়াড়লপুরাণম" এবং সংস্কৃৃত পুঁথি "হলস্য মাহাত্ম্য"-তে রয়েছে৷ এটি ২৭৫ টি পাড়ল পেত্র স্থলমের মধ্যে একটি উল্লেখযোগ্য দেবস্থান ও দিব্যমূর্ত্তি৷

তামিল ভাষায় রচিত পুরাতন পুঁথি গুলিতে এই মন্দির এবং এর দেবমূর্ত্তি একাধিক নামে একাধিক বর্ণনায় বর্ণিত হয়েছে৷ উদাহরণ স্বরূপ খ্যাতনামা শৈবধর্মের হিন্দু পণ্ডিত শ্রী জ্ঞানসম্বন্ধ খ্রিস্টীয় সপ্তম শতাব্দীতে তার লেখায় মন্দিরটির উল্লেখ করে দৈবমূর্ত্তিকে "আলাবৈ ইরৈবন" নামে অভিহিত করেন৷ মন্দির প্রতিষ্ঠার ইতিহাস এইসময়কার পুরানো তামিল পুস্তক এবং কিছু আঞ্চলিক পৌরাণিক ও সাহিত্যের বইতে পাওয়া যায়৷ এই সমস্ত জায়গার উল্লেখ অনুসারে মন্দিরকে জড়িয়ে দেবীমূর্ত্তির যুদ্ধের বিবরণ পাওয়া গেলেও আলাদা আলাদা রচয়িতার কারণে ঘটনাবলীর সূক্ষতা একে অপরের থেকে গুরুত্বপূর্ণভাবে সম্বন্ধহীন৷ কিছু সুত্র অনুসারে স্থানীয়রা দৈবমূর্ত্তিদুটিকে "আলাবৈ ইরৈবন" এবং "আলাবৈ অন্নল" বলে পূজতো আবার কোনোস্থানে এর নাম পাওয়া যায় "অঙ্গয়র কন্নি আম্মৈ" নামে৷ কেউ কেউ মন্দিরটির জনশ্রুতি হিসাবে ইন্দ্রের গল্প বলেন, যেখানে তিনি ছিলের মূখ্য আরাধ্য দেবতা, আবার এক্ষেত্রে বাকীরা বিবরণ দেন হিন্দু দেবতারা বিভিন্ন সাধু-সন্ত এবং রাজাদের কাছে এক দেবীর উদ্দেশ্যে মন্দির নির্মানের আদেশ দিলে তখনকার বিত্তশালী বণিককুল এই মন্দির নির্মানে তৎপর হন৷ অপর একটি জনশ্রুতি অনুসারে সন্তানহীন এক রাজদম্পতি শিবের উদ্দেশ্যে পুত্রলাভের জন্য যজ্ঞ করেন৷ পরবর্তীতে তাদের একটি কন্যাসন্তান জন্ম নেয় যিনি সমস্ত রাজত্বের দায়িত্ব নেন এবং বিশ্বজয় করেন৷ পরে তার সাথে ভগবান ভিবের সাক্ষাতে তিনি নিজরূপ বুঝতে পেরে তাকে বিবাহ করলে প্রজাগণ তার পরাক্রমশীলতাকে স্মরণ করে মাদুরাইতে পার্ব্বতীদেবী রূপে তার পূজা করেন ও মন্দিরটি নির্মান করেন৷ এরকম অপ্রামাণ্য ইতিহাসগুলিকে বাদ দিয়েও পণ্ডিতগণ মাদুরাই শহর থেকে সামান্য দূরে সমকালীন বিভিন্ন নথিপত্র ও শিলালেখ থেকে মন্দির ও মন্দির নির্মানের সম্ভাব্য ইতিহাস খুঁজে পান৷ দ্রাবিড় সভ্যতার রাজবংশ ও তাদের রাজত্বের মধ্যে তুলনামূলক তথ্যালোচনার মাধ্যমে তারা খ্রিস্টীয় দ্বাদশ শতাব্দীর শেষদিকের কিছু তথ্য পান৷

সঠিক অনুচ্ছেদ শিরোনাম কোনটি?
titleA. পঞ্চসভা স্থল
titleB. তাৎপর্য
titleC. অবস্থান
titleD. ইতিহাস
উত্তর: titleD
২০০৫ সালে ইংল্যান্ডের কাউন্টি ক্রিকেটে এসেক্সের পক্ষে খেলেন। চ্যাম্পিয়নশীপের সাত খেলায় ৩২ উইকেট পান। কিন্তু ২০০৬ সালে পাকিস্তানের ইংল্যান্ড সফরের জন্য কাউন্টি ক্রিকেটে অংশ নিতে পারেননি। পরের মৌসুমেই ২০০৭ সালে সকল ধরনের ক্রিকেটে এসেক্সের পক্ষে ১০৭ উইকেট পান। ২০০৮ সালেও তিনি এসেক্সের হয়ে খেলেন। কিন্তু স্ত্রীর দ্বিতীয় সন্তান প্রসবের কারণে আর খেলতে পারেননি।

সঠিক অনুচ্ছেদ শিরোনাম কোনটি?
titleA. বিতর্ক
titleB. খেলোয়াড়ী জীবন
titleC. ব্যক্তিগত জীবন
titleD. কাউন্টি ক্রিকেট
উত্তর: titleD
১৯৬৫ সালে গেভারা আফ্রিকায় যাবার সিদ্ধান্ত নেন এবং কঙ্গোতে চলমান যুদ্ধে তার অভিজ্ঞতা ও জ্ঞান কাজে লাগাবার প্রস্তাব দেন। আলজেরিয়ার রাষ্ট্রপতি আহমেদ বিন বেল্লার মতে, গুয়েভারা আফ্রিকাকে রাজতন্ত্রের দুর্বল ঘাঁটি ভেবেছিলেন। তাই সেখানে বিপ্লবের প্রচুর সম্ভনা তিনি দেখেছিলেন।
মিশরের রাষ্ট্রপতি জামাল আব্দেল নাসের, ১৯৫৯ সালের সাক্ষাতের পর যার সাথে চে এর ভ্রাতৃত্বপুর্ণ সম্পর্ক ছিল। তিনি কঙ্গো আক্রমণের পরিকল্পনাকে বোকামি হিসেবে দেখেছিলেন। এই সতর্কতা সত্ত্বেও গেভারা মার্কসবাদীদের সহায়তায় আক্রমণ চালিয়ে যাবার জন্য তৈরি হন। ১৯৬৫ সালের ২৪ এপ্রিল তিনি, তার সেকেন্ড কমান্ড ভিক্টর বার্ক এবং ১২ জন সহচরী নিয়ে কঙ্গোয় পৌছান। তার কিছু দিনের মধ্যে প্রায় ১০০ জন আফ্রো-কিউবান তাদের সাথে যোগ দেন।এখানে তিনি কঙ্গোর গৃহযুদ্ধে অংশ নেয়া লুমুম্বা ব্যাটেলিয়ন সংগঠনের দায়িত্ব নেন।

সঠিক অনুচ্ছেদ শিরোনাম কোনটি?
titleA. বলিভিয়া
titleB. গ্রেফতার ও মৃত্যুদণ্ড
titleC. কঙ্গো
titleD. মেক্সিকো শহর ও প্রস্তুতি
উত্তর: titleC
১৯৭৬ সালে কাপ্তাই থানা প্রতিষ্ঠিত হয় এবং ১৯৮৩ সালে প্রশাসনিক বিকেন্দ্রীকরণের ফলে কাপ্তাই উপজেলায় রূপান্তরিত হয়। এ উপজেলায় বর্তমানে ৫টি ইউনিয়ন রয়েছে; এর মধ্যে ২টি ইউনিয়নের প্রশাসনিক কার্যক্রম চন্দ্রঘোনা থানার আওতাধীন এবং বাকি ৩টি ইউনিয়নের প্রশাসনিক কার্যক্রম কাপ্তাই থানার আওতাধীন।

চন্দ্রঘোনা থানার আওতাধীন ইউনিয়নসমূহ:

কাপ্তাই থানার আওতাধীন ইউনিয়নসমূহ:
সঠিক অনুচ্ছেদ শিরোনাম কোনটি?
titleA. শিক্ষা
titleB. অবস্থান ও সীমানা
titleC. হাট-বাজার
titleD. প্রশাসনিক এলাকা
উত্তর: titleD
বিদ্রোহের জেনারেল কমান্ডার হিসেবে নিয়োগ পাওয়ার পর ১৯৩৯ সালের ২৩ মার্চ ফিলিস্তিনে ফিরে এলে আলহাজ মুহাম্মদ ব্রিটিশ সেনাবাহিনীর হাতে নিহত হন। জেনিন ও নাবলুসের মধ্যবর্তী সানুর গ্রামে তাকে হত্যা করা হয়। তিনি তার দুইজন অধীনস্থ কমান্ডার এবং অল্প কিছু যোদ্ধা নিয়ে গ্রামে প্রবেশ করেছিলেন। ফরিদ ইরশাইদের নেতৃত্বে একটি শান্তি দল তাকে নজরদারি করছিল। ১৯৩৮ সালের মে মাসে ফরিদের দুই ভাই আহমাদ ও মুহাম্মদ নিহত হয়েছিলেন। এজন্য আলহাজ মুহাম্মদকে সম্পৃক্ত ধরা হত। ফরিদ এজন্য প্রতিশোধ নিতে চাইছিলেন। তার লোকেরা আলহাজ মুহাম্মদের গতিবিধির উপর নজর রাখে এবং সেসব তথ্য ব্রিটিশ গোয়েন্দাদের সরবরাহ করে। ব্রিটিশ সেনাবাহিনীর বড় অংশ তৎক্ষণাৎ সেখানে উপস্থিত হয় এবং সানুর থেকে বের হওয়ার সকল রাস্তা বন্ধ করে দেয়। ইরশাইদের দল সেনাবাহিনীর পাশাপাশি এতে অংশ নিয়েছিল। গ্রামবাসীরা আলহাজ মুহাম্মদ ও তার সাথীদের ছদ্মবেশে পালিয়ে সহায়তা করেছিল বলে জানা যায় তবে তিনি ও তার যোদ্ধারা পার্শ্ববর্তী স্থানে প্রবেশ করে ব্রিটিশদের সাথে লড়াই করেন। এই লড়াইয়ে আলহাজ মুহাম্মদ তার একজন ডেপুটি কমান্ডারসহ নিহত হন। লড়াইয়ের প্রত্যক্ষদর্শী কিছু গ্রামবাসীর মতে অপারেশনের প্রধান ব্রিটিশ অফিসার জেফরি মট্রিন সম্মানের সাথে নিজের হ্যাট খুলে ফেলেন এবং একটি রুমাল দিয়ে আলহাজ মুহাম্মদের চেহারা ঢেকে দিয়েছিলেন। মট্রিন পরে লিখেছেন যে আলহাজ মুহাম্মদ নিজের জনগণ ও তার (মট্রিন) লোকেদের মধ্যে বিশেষভাবে সম্মানিত ছিলেন।

আলহাজ মুহাম্মদকে গ্রামে দাফন করা হয়। এর দুই সপ্তাহ পর তার "ফাসাইল" সদস্যরা তার লাশ তুলে নিয়ে দিন্নাবায় নিয়ে যায় এবং সেখানে দাফন করে। তার মৃত্যু সংবাদ প্রচারের পর উপনিবেশ ও জায়নবাদ বিরোধী তার কর্মকাণ্ডের জন্য ফিলিস্তিন জুড়ে কয়েকদিনের সাধারণ ধর্মঘট পালিত হয়। ফিলিস্তিন এবং অন্যান্য আরব অঞ্চলের সংবাদপত্রে তার মৃত্যুসংবাদ শিরোনাম আকারে প্রকাশিত হয়েছিল। তুলকারেমে মার্চ মাসে তার মৃত্যুবার্ষিকী পালন করা হয়। ২০০৯ সালের মার্চে তুলকারেমের খুদুরি ইন্সটিটিউট তার ৭০তম মৃত্যুবার্ষিকী পালন করে। দিন্নাবার একটি বালক বিদ্যালয় এবং আম্মানের একটি প্রধান সড়ক তার নামে নামকরণ করা হয়েছে।

ইতিহাসবিদ হিল্লেল ফ্রিসচের মতে পুনরায় অপারেশন শুরুর জন্য বিদ্রোহীরা একটি নিরাপদ স্থান থেকে কতটা বঞ্চিত ছিল তা আলহাজ মুহাম্মদের মৃত্যু থেকে প্রতীয়মান হয়। তার মৃত্যুর সময় নাগাদ বিদ্রোহ অনেকটাই বিক্ষিপ্ত হয়ে পড়েছিল এবং তার মৃত্যুর পর তা আরো ক্ষতিগ্রস্ত হয়। আহমাদ আল-হাসান এরপর তার উত্তরসুরি হন তবে তিনি বিদ্রোহের গতি ধরে রাখতে পারেননি এবং ১৯৩৯ সালের শেষের দিকে বিদ্রোহ সমাপ্ত হয়।

সঠিক অনুচ্ছেদ শিরোনাম কোনটি?
titleA. প্রাথমিক পর্যায়
titleB. মৃত্যু ও স্মরণ
titleC. পুনরায় বিদ্রোহের সূচনা
titleD. বিদ্রোহের কমান্ডার
উত্তর: titleB
একই বছর সাবেক প্রধানমন্ত্রী মুহাম্মদ হাশিম মাইওয়ান্দওয়াল অভ্যুত্থান পরিকল্পনার জন্য অভিযুক্ত হন। তবে এই পরিকল্পনা নতুন প্রজাতান্ত্রিক সরকার নাকি বিলুপ্ত রাজতন্ত্রের বিরুদ্ধে হয়েছিল তা স্পষ্ট নয়। মাইওয়ান্দওয়াল গ্রেপ্তার হন। বিচার শুরু হওয়ার পূর্বে তিনি কারাগারে আত্মহত্যা করেছেন এমন বলা হয়ে থাকে, তবে তিনি নির্যাতনের কারণে মারা যান এমন বিশ্বাস প্রচলিত।

ক্ষমতাদখলের পর রাষ্ট্রপতি মুহাম্মদ দাউদ খান নিজের রাজনৈতিক দল হিসেবে ন্যাশনাল রেভলুশনারি পার্টি গঠন করেন। এই দল রাষ্ট্রের রাজনৈতিক কর্মকাণ্ডের একমাত্র কেন্দ্র হয়ে উঠে। ১৯৭৭ সালের জানুয়ারি মাসে লয়া জিরগা রাষ্ট্রপতিশাসিত একদলীয় রাষ্ট্র প্রতিষ্ঠা করে একটি নতুন সংবিধান অণুমোদন দেয়। রাজনৈতিক বিরোধীদের উপর এসময় নির্যাতন চালানো হয়।

সঠিক অনুচ্ছেদ শিরোনাম কোনটি?
titleA. প্রতিষ্ঠা
titleB. ইতিহাস
titleC. রাজনৈতিক সংস্কার
titleD. কমিউনিজমের উত্থান
উত্তর: titleC
ফেনী রাজধানী ঢাকা থেকে দক্ষিণ-পশ্চিমে এবং চট্টগ্রাম থেকে উত্তরে, ২২º৫৪΄ উত্তর অক্ষাংশ থেকে ২৩º০৪΄ উত্তর অক্ষাংশ পর্যন্ত এবং ৯১º১৮΄ পূর্ব দ্রাঘিমাংশ থেকে ৯১º৩১΄ পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১২ মিটার এবং মোট আয়তন ২২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৩২.২ ডিগ্রি সেলসিয়াস এবং সর্বোনিম্ন ১৩.৬ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। ফেনীর গড় বার্ষিক গড় বৃষ্টিপাত ২৭৯৪ মিলিমিটার।

সঠিক অনুচ্ছেদ শিরোনাম কোনটি?
titleA. ভূগোল
titleB. ইতিহাস
titleC. জনসংখ্যা
titleD. নামকরণ
উত্তর: titleA
ইউরোপে প্রথম বিশ্বযুদ্ধ শুরু হলে তরুণ তুর্কিরা জার্মান সাম্রাজ্যের সাথে মিত্রতা স্থাপন করে। এই পদক্ষেপের ফলাফল পরবর্তীকালে বিপর্যয়কর প্রমাণিত হয়। ১৯১৪ সালের নভেম্বরে উসমানীয় সাম্রাজ্য অক্ষশক্তির পক্ষে যুদ্ধে যোগদান করে। এরপরে ব্রিটেন, ফ্রান্স ও রাশিয়া উসমানীয় সাম্রাজ্যের বিরুদ্ধে যুদ্ধ ঘোষণা করে। যুদ্ধ চলাকালীন সময় সাম্রাজ্যের অবস্থার আরো অবনতি হয় এবং পরবর্তীতে মধ্যপ্রাচ্যে হাতছাড়া হয়ে যায়।

সঠিক অনুচ্ছেদ শিরোনাম কোনটি?
titleA. উসমানীয় সাম্রাজ্যে বিভাজন
titleB. প্রথম বিশ্বযুদ্ধ
titleC. পাল্টা অভ্যুত্থান ও ৩১ মার্চ ঘটনা
titleD. ১৪৫৩-১৮৭৫
উত্তর: titleB
আত-তিরমিজি ২০ বছর বয়সে হাদিস অধ্যয়ন শুরু করেন। ২৩৫ হিজরি (৮৪৯/৮৫০ খ্রিষ্টাব্দ) থেকে শুরু করে হাদিস সংগ্রহের জন্য তিনি খোরাসান, ইরাক ও হেজাজ সফর করেছেন। তার শিক্ষক ও যাদের কাছ থেকে তিনি হাদিস বর্ণনা করেছেন তাদের মধ্যে রয়েছেন:


তৎকালীন সময়ে আত-তিরমিজির জন্মস্থান খোরাসান জ্ঞানচর্চার কেন্দ্র ছিল। এখানে ব্যাপক সংখ্যক মুহাদ্দিসের আবাস ছিল। আত-তিরমিজির সফর করা অন্যান্য জ্ঞানচর্চার কেন্দ্রগুলোর মধ্যে রয়েছে ইরাকি শহর কুফা ও বসরা। আত-তিরমিজি ৪২ জন কুফি শিক্ষকের কাছ থেকে হাদিস বর্ণনা করেছেন। তার "জামি" গ্রন্থে তিনি অন্যান্য যেকোন শহরের শিক্ষকদের চেয়ে কুফার শিক্ষকদের বর্ণনা বেশি ব্যবহার করেছেন।

আত-তিরমিজি ইমাম বুখারীর ছাত্র ছিলেন। বুখারীও খোরাসানের বাসিন্দা ছিলেন। আয-যাহাবি লিখেছেন, "তার হাদিসের জ্ঞান আল-বুখারীর কাছ থেকে এসেছে।" আত-তিরমিজি তার "জামি" গ্রন্থে ইমাম বুখারীর নাম মোট ১১৪ বার উল্লেখ করেছেন। হাদিসের বর্ণনায় বিবরণ বা বর্ণনাকারীদের তারতম্যের উল্লেখের সময় তিনি ইমাম বুখারীর "কিতাব আত-তারিখ"কে সূত্র হিসেবে ব্যবহার করেছেন। তিনি ইমাম বুখারীকে ইরাক বা খোরাসানে হাদিসের ক্ষেত্রে সবচেয়ে জ্ঞানী ব্যক্তি বলে প্রশংসা করেছেন। তার কাছে ইমাম আবু হানিফার ফতোয়া উল্লেখের জন্য নির্ভরযোগ্য সূত্র ছিল না বিধায় ফকিহদের অভিমত বর্ণনার সময় তিনি আবু হানিফার নাম উল্লেখ করেননি। এর পরিবর্তে তিনি "কুফার কিছু ব্যক্তি" বলে উল্লেখ করতেন। ইমাম বুখারীও আত-তিরমিজিকে উচ্চ মর্যাদা দিতেন। বলা হয় যে তিনি আত-তিরমিজিকে বলেছিলেন, "আপনি আমার কাছ থেকে যতটা না উপকৃত হয়েছেন তার চেয়ে আমি আপনার কাছ থেকে বেশি উপকৃত হয়েছি"। তার প্রণীত সহিহ বুখারীতে তিনি আত-তিরমিজির বর্ণিত দুইটি হাদিস লিপিবদ্ধ করেছেন।

আত-তিরমিজি এছাড়াও আবু দাউদ ও মুসলিমের কাছ থেকে হাদিস বর্ণনা করেছেন মুসলিমও তার সহিহ মুসলিম গ্রন্থে আত-তিরমিজির বর্ণিত হাদিস লিপিবদ্ধ করেছেন।

এ. জে. উয়েনসিঙ্ক বলেছেন যে আহমাদ ইবনে হানবাল আত-তিরমিজির শিক্ষক ছিলেন। তবে হুসেনের মত আত-তিরমিজি কখনো বাগদাদ যাননি এবং তিনি আহমাদ ইবনে হানবালের কোনো বক্তৃতায় অংশ নেননি। তাছাড়া আত-তিরমিজি তার "জামি" গ্রন্থে সরাসরি কখনো আহমাদ ইবনে হানবালের বর্ণনা লিপিবদ্ধ করেননি।

আত-তিরমিজির কিছু শিক্ষক ইমাম বুখারী, মুসলিম, আবু দাউদ, ইবনে মাজাহ ও আন-নাসাইয়েরও শিক্ষক ছিলেন।


সঠিক অনুচ্ছেদ শিরোনাম কোনটি?
titleA. জন্ম
titleB. মাজহাব
titleC. হাদিস অধ্যয়ন
titleD. জীবনী
উত্তর: titleC
সুপ্তাবস্থা সাধারণত ৭-১৪ দিন। পোলিও ভাইরাস সংক্রমণে চার ধরনের অবস্থা পরিলক্ষিত হয় যেমনঃ
উপসর্গবিহীন সংক্রমণের সংখ্যা সবচেয়ে বেশি। প্রায় এক শতাংশ ক্ষেত্রে লক্ষণ প্রকাশ পায়।
ক্লিনিক্যাল প্রেক্ষাপটে অ্যাবর্টিভ পোলিওমায়েলাইটিসে আক্রান্ত রোগীর সংখ্যা সবচেয়ে বেশি। এতে হালকা জ্বর, মাথাব্যথা, গলাব্যথা, বমিভাব, বমন হতে পারে। অধিকাংশ রোগী এমনিতেই ভালো হয়ে যায়।

এক্ষেত্রে রোগীর অ্যাসেপ্টিক মেনিনজাইটিস হয় যার ফলে জ্বর, মাথাব্যথা, ঘাড় শক্ত হয়ে যায়। এধরনের রোগীরাও এমনিতেই ভালো হয়ে যায়।

এই রোগে মাংসপেশি দুর্বল হয়ে যায়। মটর স্নায়ু স্থায়ীভাবে ক্ষতিগ্রস্ত হয়। তবে অন্যান্য স্নায়ুকোষ সক্রিয় হওয়ার ফলে মাংসপেশির কার্যক্ষমতা কিছুটা পুনরুদ্ধার হতে পারে। ব্রেইন স্টেম আক্রান্ত হলে রেস্পিরেটরি মাসল প্যারালাইসিস হতে পারে যা এই রোগে মৃত্যুর অন্যতম কারণ।

সঠিক অনুচ্ছেদ শিরোনাম কোনটি?
titleA. বিস্তার
titleB. রোগ
titleC. বৈশিষ্ট্য
titleD. শনাক্তকরণ
উত্তর: titleB
জন্ম ১৯৩৯ সালের ১৫ জানুয়ারি টাঙ্গাইল শহরে। পিতা তাফসির উদ্দীন আহমেদ বি.এ. বি.এল. ও মাতা তাহসিন খাতুন। পিতার চাকুরির সূত্রে শৈশবে রাজশাহীতে অবস্থান এর্ রাজশাহীতেই প্রাথমিক শিক্ষা। পরবর্তীকালে লেখাপড়া করেছেন পশ্চিমবঙ্গের বাঁকুড়া ও কলকাতায়। ১৯৫২ সালে ম্যাট্রিক পাস করেছেন ঢাকা কলেজিয়েট হাইস্কুল থেকে। এরপর ভর্তি হন পাবনা এডওয়ার্ড কলেজে। এখান থেকেই ১৯৫৪ তে ইন্টারমিডিয়েট পাস করেন। এর পর ভর্তি হন রাজশাহী কলেজ এবং সেখান থেকে অর্থনীতিতে অনার্স সহ বি.এ. ডিগ্রী অর্জন করেন ১৯৫৬তে। অতঃপর তিনি ঢাকা বিশ্ববিদ্যালয়ে ভর্তি হন। এ সময় তিনি প্রগতিশীল ছাত্র রাজনীতির সাথে বিশেষ করে পূর্ব পাকিস্তান ছাত্র ইউনিয়নের রাজনীতিতে সম্পৃক্ত হয়ে পড়েন। ১৯৫৮ তে ঢাকা বিশ্ববিদ্যালয় থেকে অর্থনীতিতে ডিগ্রী অর্জন করেন।

এরপর জীবিকার সন্ধানে তিনি রাজশাহী সরকারি কলেজে অর্থনীতির প্রভাষক হিসেবে যোগ দেন। এ সময় তিনি পাকিস্তানে সিভিল সার্ভিস পরীক্ষায় অংশ গ্রহণ করেন। ১৯৬১ ব্যাচের সিএসপিদের মধ্যে তিনি ৪র্থ স্থান লাভ করেন এবং পাকিস্তান সরকারের উচ্চ পদে যোগদান করেন। ১৯৬৮ সালে তিনি লন্ডন স্কুল অব ইকনমিক্স থেকে ‘উন্নয়ন প্রশাসনে’ পোস্ট গ্রাজুয়েট ডিপ্লোমা করেন।

সঠিক অনুচ্ছেদ শিরোনাম কোনটি?
titleA. রাজনৈতিক জীবন
titleB. কর্মজীবন
titleC. প্রাথমিক ও শিক্ষা জীবন
titleD. ১৯৭১’র মুক্তিযুদ্ধে ভূমিকা
উত্তর: titleC
দক্ষিণ, উত্তর ও পশ্চিম পাশে মোট চারটি মিনার রয়েছে। প্রথম মিনারটি আল-ফাখারিয়া মিনার নামে পরিচিত যা ১২৭৮ খ্রিষ্টাব্দে দক্ষিণপশ্চিম অংশে নির্মিত হয়। মামলুক সুলতান লাজিন এটি নির্মাণের আদেশ দিয়েছিলেন। এটি নির্মাণের তত্ত্বাবধায়ক আল-দিন আবদুর রহমানের বাবা ফখরউদ্দিন আল-খলিলির নামে নামকরণ করা হয়েছে। প্রথাগত সিরিয়ান শৈলীতে এটি নির্মিত হয়। এর ভিত্তি ও উলম্ব অংশ বর্গাকার এবং এটি তিনতলা বিশিষ্ট। মুয়াজ্জিনের বারান্দা দুই লাইন বিশিষ্ট মুকারনাস দ্বারা অলঙ্কৃত করা হয়েছে। কুলুংগি ঘিরে রয়েছে একটি বর্গাকার অংশ যা একটি সিসা আচ্ছাদিত পাথরের গম্বুজে শেষ হয়।

দ্বিতীয়টি গাওয়ানিমা মিনার বলে পরিচিত। এটি ১২৯৭-৯৮ খ্রিষ্টাব্দে স্থপতি কাজি শরফউদ্দিন আল-খলিলি কর্তৃক নির্মিত হয়। এটিও সুলতান লাজিনের আদেশে নির্মিত হয়েছিল। এটি ছয় তলা উচু এবং হারাম আল শরিফ প্রাঙ্গণের সর্বো‌চ্চ মিনার। এই দুটি টাওয়ার সম্পূর্ণভাবে পাথরের তৈরি, শুধু মুয়াজ্জিনের বারান্দার শামিয়ানা কাঠের তৈরি। শক্ত কাঠামোর কারণে গাওয়ানিমা মিনার ভূমিকম্পে ক্ষতিগ্রস্ত হয়নি। মিনারটি পাথরের ছাচ ও গ্যালারির মাধ্যমে কয়েকটি তলায় বিভক্ত। প্রথম দুই তলা প্রশস্ত এবং টাওয়ার ভিত্তি হিসেবে কাজ করে। পরের চারটি তলা সিলিন্ডার আকৃতির ড্রাম এবং কন্দ আকৃতির গম্বুজ নিয়ে গঠিত। প্রথম দুই তলায় সিড়ি বাইরে অবস্থিত। কিন্তু তৃতীয় তলা থেকে মুয়াজ্জিনের বারান্দা পর্যন্ত সিড়ি মিনারের ভেতরে পেচানোভাবে অবস্থিত।

১৩২৯ খ্রিষ্টাব্দে সিরিয়ার মামলুক গভর্নর তানকিজ তৃতীয় মিনার নির্মাণের আদেশ দেন যা বাব আল-সিলসিলা নামে পরিচিত। এটি মসজিদের পশ্চিমে অবস্থিত। এই মিনার ঐতিহ্যবাহী সিরিয়ান বর্গাকার টাওয়ার রীতিতে নির্মিত এবং সম্পূর্ণ পাথর দ্বারা তৈরি।

সর্বশেষ মিনারটি ১৩৬৭ খ্রিষ্টাব্দে নির্মিত হয়। এটি মিনারাত আল-আসবাত নামে পরিচিত। এটি সিলিন্ডার আকৃতির পাথরের উত্থিত অংশ দ্বারা গঠিত যা পরবর্তী কালের উসমানীয় সুলতানরা নির্মাণ করেছিলেন। এটি মামলুক নির্মিত বর্গাকার ভিত্তির উপর ত্রিকোণাকার রূপান্তরের অংশ থেকে উঠেছে। মুয়াজ্জিনের বারান্দায় উত্থিত অংশ সরু হয়ে যায় এবং এটি বৃত্তাকার জানালা যুক্ত যার শেষপ্রান্তে কন্দ আকৃতির গম্বুজ রয়েছে। ১৯২৭ খ্রিষ্টাব্দে ভূমিকম্পের পর গম্বুজটি পুনর্নির্মাণ করা হয়।

মসজিদের পূর্ব পাশে কোনো মিনার নেই। তবে ২০০৬ খ্রিষ্টাব্দে জর্ডানের বাদশাহ দ্বিতীয় আবদুল্লাহ পঞ্চম মিনার নির্মাণের ইচ্ছা ঘোষণা করেন যা জাবাল আজ-জয়তুনের দিকে থাকবে। এই মিনার জেরুজালেমের পুরনো শহরের সবচেয়ে সুউচ্চ বলে পরিকল্পিত।

সঠিক অনুচ্ছেদ শিরোনাম কোনটি?
titleA. মিনার
titleB. গম্বুজ
titleC. নাম উৎপত্তি
titleD. স্থাপত্য
উত্তর: titleA
‘তুলাভারম্‌’ তিরুমালা বেঙ্কটেশ্বর মন্দিরের একটি অন্যতম গুরুত্বপূর্ণ প্রথা। এই প্রথায় একটি তুলাদণ্ডের একদিকে ভক্ত নিজে বসেন এবং অন্যদিকে তার সমান ওজনের চিনি, তালমিছরি, তুলসীপাতা, কলা, সোনা বা মুদ্রা রাখেন। সেই সব দ্রব্যসামগ্রী বেঙ্কটেশ্বরকে দান করা হয়। ‘তুলাভারম্‌' প্রথায় সাধারণত সদ্যোজাত শিশুদেরই ওজন করা হয়ে থাকে।

সঠিক অনুচ্ছেদ শিরোনাম কোনটি?
titleA. নিত্যপূজা
titleB. ধর্মীয় গুরুত্ব
titleC. সপ্তগিরি
titleD. ‘তুলাভারম্‌’
উত্তর: titleD
বাংলাদেশে ডিপ্লোমা প্রকৌশলের চাহিদার পূরণের লক্ষে ১৯৯৩ সালে ঢাকা বিশ্ববিদ্যালয়ের ফলিত পদার্থ বিভাগের সাবেক ডীন ড. শাহিদা রফিক কর্তৃক আইএসটি প্রতিষ্ঠিত হয়। প্রতিষ্ঠানটির উদ্ভোদন করেন নোবেল বিজয়ী বিজ্ঞানী ড. আব্দুস সালাম। আইএসটি বর্তমানে জাতীয় বিশ্ববিদ্যালয় অধিভূক্ত একটি কলেজ। কলেজটির ডিপ্লোমা বিভাগ বাংলাদেশ কারিগরি শিক্ষা বোর্ড এর আওতাভূক্ত।

সঠিক অনুচ্ছেদ শিরোনাম কোনটি?
titleA. অবস্থান
titleB. ইতিহাস
titleC. অনুষদ ও বিভাগ
titleD. লাইব্রেরী
উত্তর: titleB
লক্ষ্মন ফল গাছ দীর্ঘ, ফল সবুজ, যার ওজন হতে পারে , এটি জঙ্গলসপ এর পরেই সম্ভবত দ্বিতীয় বৃহত্তম অ্যানোনা জাতীয় ফল। এর নিজস্ব অঞ্চল ছাড়াও দক্ষিণ ফ্লোরিডায় কিছু সীমিত উৎপাদন ঘটে; তবে এগুলি কেবলই স্থানীয় চাহিদা মেটানোর জন্য। এটি দক্ষিণ পূর্ব এশিয়ার কিছু অংশেও জন্মে এবং মরিশাস দ্বীপে প্রচুর পরিমাণে পাওয়া যায়। ফলের প্রধান সরবরাহকারী হলো মেক্সিকো, পেরু, ব্রাজিল, ইকুয়েডর, গুয়াতেমালা এবং হাইতি

সঠিক অনুচ্ছেদ শিরোনাম কোনটি?
titleA. চাষ
titleB. বিকল্প ক্যান্সারের চিকিৎসা
titleC. "অন্নোনা মুরিকাটা"
titleD. বর্ণনা
উত্তর: titleA
নগণের পরিবহন ব্যবস্থা রিক্সা, স্থানীয় বাস এবং টেম্পো অন্তর্ভুক্ত করে। কোনও মিটার যুক্ত যানবাহন নেই। ৬ সিটের ডিজেল চালিত টেম্পো প্রায় সময় ১০–১৫ কিমির দুই গন্তব্যের মধ্যে নিয়মিতভাবে চলাচল করে পৌরনিগম কর্তৃপক্ষের দ্বারা নিরদিশ্ট ভাড়াতে। পেট্রোল চালিত অটোরিক্সাও ভাড়া করা যেতে পারে। মোট, ১৬,০০০ রিক্সা পৌরনিগম সম্বন্ধীয় কর্পোরেশন দ্বারা লাইসেন্স দিয়েছিল এবং আরও অতিরিক্ত ৫৫,০০০ বেআইনি রিক্সা এই ক্রমবর্ধমানভাবে ঘিঞ্জি শহরটিতে নিয়মিতভাবে চলাচল করে।
শিলিগুড়ি রাজ্যের এক প্রধান শহর। শিলিগুড়ি ভারতের উত্তর পূর্বাঞ্চলের রাজ্যগুলির যোগাযোগের কেন্দ্রবিন্দু হিসেবে কাজ করে।
একটি মূল বাণিজ্য কেন্দ্র হিসাবে, এই শহর বিমান, সড়ক ও রেল পথের একটি উন্নত পরিবহন জালবিন্যাস দ্বারা সু-সজ্জিত। আপনি যদি পশ্চিমবঙ্গের দার্জিলিং, কালিম্পং এবং সিকিমের গ্যাংটক এর মত শহরগুলি ভ্রমণ করতে আসেন, শিলিগুড়ি হল এই প্রতিটি জায়গার প্রবেশদ্বার।
সঠিক অনুচ্ছেদ শিরোনাম কোনটি?
titleA. রেলপথ
titleB. পরিবহন
titleC. অর্থব্যবস্থা
titleD. বিমানপথ
উত্তর: titleB
১৯৭৫ সালের ১৫ আগস্ট সেনা সদস্যদের গুলিতে সপরিবারে বঙ্গবন্ধু শেখ মুজিবুর রহমানের মৃত্যুর পর প্রায় তিন বছর পর্যন্ত বাংলাদেশ শাসিত হয় অনির্বাচিত সরকার দ্বারা। সে সময় দেশ পরিচালনার দায়িত্ব নেন তৎকালীন সেনাপ্রধান মেজর জেনারেল জিয়াউর রহমান। তিনি রাষ্ট্রপতি থাকা অবস্থায় ১৯৭৯ সালে দ্বিতীয় সংসদ নির্বাচন অনুষ্ঠিত হয়। এ নির্বাচনে বাংলাদেশ জাতীয়তাবাদী দল (বিএনপি) ২৯৮টি আসনের মধ্যে ২০৭টিতে জয়লাভ করে। নির্বাচনে অংশ নিয়ে মালেক উকিলের নেতৃত্বাধীন আওয়ামী লীগ ৩৯টি ও মিজানুর রহমান চৌধুরীর নেতৃত্বাধীন আওয়ামী লীগ ২টি আসনে জয়লাভ করে। এছাড়া জাতীয় সমাজতান্ত্রিক দল ৮টি, ন্যাশনাল আওয়ামী পার্টি ১টি ও মুসলিম ডেমোক্রেটিক লীগ ২০টি আসনে জয়লাভ করে। ক্ষমতা গ্রহণের মাত্র দুই বছরের মাথায় জিয়াউর রহমান আততায়ীর হামলায় নিহত হলে তৎকালীন উপ-রাষ্ট্রপতি বিচারপতি আবদুস সাত্তার রাষ্ট্রপতি হন। পরে ১৯৮৩ সালে সাত্তারকে সরিয়ে তৎকালীন সেনাপ্রধান জেনারেল হুসেইন মুহম্মদ এরশাদ রাষ্ট্রপতি হন।

সঠিক অনুচ্ছেদ শিরোনাম কোনটি?
titleA. দলে ভাঙ্গন
titleB. বিশ দলীয় জোট গঠন
titleC. জিয়াউর রহমানের নেতৃত্বে সরকার
titleD. খালেদা জিয়ার নেতৃত্বে তৃতীয় সরকার (অষ্টম জাতীয় সংসদ)
উত্তর: titleC
তিনি তার প্রথম কর্মজীবন শুরু করেন কলকাতা শিল্প গবেষণা পদ দিয়ে। উক্ত পদে চাকরিকালীন সময়ে তিনি কচুরিপানা থেকে কিভাবে হার্ডবোর্ড তৈরি করা যায় তা গবেষণা করে আবিষ্কার করেন। এছাড়াও তিনি রাজনীতি, সংবিধান রচনা, শিক্ষকতা ও বিভিন্ন সমাজসেবা মূলক সংস্থার হয়ে কাজ করেছেন। তিনি চাঁদপুর রিলিফ কমিটির ১৯৭২-৭৩ পর্যন্ত চেয়ারম্যান ছিলেন। তিনি চাঁদপুর জেলার স্বনামধন্য দুটি স্কুল হাসান আলী ও গণি মডেল হাইস্কুলে গণিত বিষয়ের উপর শিক্ষকতা করেন এবং চাঁদপুর নূরিয়া মাদ্রাসাকে বিজ্ঞান ল্যাবরেটরিসহ বাই লেটারেল হাইস্কুলে উন্নীত করে জীবনের শেষ ১০ বছর এই প্রতিষ্ঠানের প্রধান শিক্ষক হিসাবে দায়িত্ব পালন করেন।

সঠিক অনুচ্ছেদ শিরোনাম কোনটি?
titleA. সম্মাননা
titleB. কর্মজীবন
titleC. সমাজসেবা মূলক কাজ
titleD. বাংলাদেশের স্বাধীনতায় অবদান
উত্তর: titleB
"জামান" একটি ইস্তাম্বুল ভিত্তিক দৈনিক কাগজ যা অন্য কয়েকটি দেশের জন্য বিশেষ আন্তর্জাতিক সংস্করণও প্রিন্ট করে। এটি ১১ টি দেশে মুদ্রিত এবং ৩৫ টি দেশে বিতরণ করা হয়। 

তুরস্কের চারটি অবস্থানের পাশাপাশি আঞ্চলিক সংস্করণগুলি অস্ট্রেলিয়া, আজারবাইজান, বুলগেরিয়া, জার্মানি, রোমানিয়া, কাজাখস্তান, কিরগিজস্তান, ম্যাসেডোনিয়া, তুর্কমেনিস্তান এবং মার্কিন যুক্তরাষ্ট্রে ছাপানো এবং বিতরণ করা হয়। জামান বিরিউস এবং সংবাদদাতারা বিশ্ব প্রধান রাজধানী এবং ওয়াশিংটন, ডিসি, নিউ ইয়র্ক সিটি, ব্রাসেলস, মস্কো, কায়রো, বাকু, ফ্র্যাঙ্কফুর্ট, অ্যাসগাবাট, তাশখ্যান্ট এবং বুখারেস্টের মতো শহরগুলিতে অবস্থিত।

বিশেষ আন্তর্জাতিক সংস্করণগুলি তারা প্রকাশিত দেশগুলির স্থানীয় বর্ণমালা এবং ভাষাগুলিতে বিতরণ করা হয়। "জামানের" কির্গিজ, রোমানিয়ান, বুলগেরিয়ান, আজারি, উজবেক, তুর্কমেনী এবং কাজাখ সহ ১০ টি বিভিন্ন ভাষায় প্রিন্ট রয়েছে। মূলত ইংরেজি ভাষার সংস্করণও রয়েছে, ১৬ জানুয়ারি ২০০৭ সাল থেকে সেই ভূমিকাটি ইংরেজি ভাষার দৈনিক পত্রিকা "টুডের জামান" দ্বারা গ্রহণ করা হয়েছে।

ইস্তাম্বুলের "জামান" সদর দফতরের আশগাবাদ, বাকু, ব্রাসেলস, বুখারেস্ট, ফ্র্যাঙ্কফুর্ট, মস্কো, নিউ ইয়র্ক এবং ওয়াশিংটনের নিউজ বিরিয়াস সমর্থিত, ডিসি "জামানও" বিদেশী সাংবাদিকদের একটি বিশাল নেটওয়ার্ক, বিশেষত রাশিয়া এবং মধ্য এশিয়ায় উপস্থিত বলে মনে হয়।

সঠিক অনুচ্ছেদ শিরোনাম কোনটি?
titleA. অনলাইন সংস্করণ
titleB. ইতিহাস
titleC. সংস্করণ
titleD. কর্মী
উত্তর: titleC
সুকুমারী দেবীর পিতা রামকুমার মজুমদার ছিলেন চনপুর-কুমিল্লার অন্তর্গত বোরোদিয়ার জমিদার এবং তার মায়ের নাম আনন্দময়ী দেবী। সুকুমারী দেবী চোদ্দো বছর বয়সে বিধবা হন এবং তার তিন বছর পর শ্রীনিকেতনের কালীমোহন ঘোষের অনুপ্রেরণায় তিনি শান্তিনিকেতনে যান। সূচীশিল্প এবং আল্পনায় তার দক্ষতার কারণে রবীন্দ্রনাথ নন্দলালকে নির্দেশ দেন যাতে সুকুমারী দেবীকে কলাভবনের শিক্ষিকা হিসেবে নিয়োগ করা হয়। অধিকন্তু তিনি নন্দলালের কাছে চিত্রাঙ্কনের শিক্ষাও নেন। পুরাণ থেকে দেবদেবীর উপাখ্যান তার চিত্রশিল্পের মূল বিষয়বস্তু ছিল। কমল সরকারের ভাষ্য অনুযায়ী তার চিত্রশিল্প উজ্জ্বল রং এবং মোটা রেখায় নিবদ্ধ এবং খানিক সাজানো ছিল। আল্পনা এবং অন্যান্য কারুশিল্পে তিনি অতিশয় দক্ষ ছিলেন।

সঠিক অনুচ্ছেদ শিরোনাম কোনটি?
titleA. গৌরী ভঞ্জ (জন্ম ১৯০৭)
titleB. সুকুমারী দেবী (মৃত্যু ১৯৩৮)
titleC. আতিয়া ইসলাম আন (জন্ম ১৯৬২)
titleD. নিলুফার চমন (১৯৬২)
উত্তর: titleB
রাজ্যর স্কুল শিক্ষা বিভাগের অধীনে প্রাথমিক ও মাধ্যমিক বিদ্যালয় শিক্ষার ব্যবস্থা সরকারী সহায়তাপ্রাপ্ত এবং বেসরকারী বিদ্যালয়ে করা হয়। বিভিন্ন বিদ্যালয়ের অনুসৃত শিক্ষার মাধ্যম হল ইংরেজি এবং তেলুগু।
শ্রীকালহস্তী শহরে প্রাথমিক স্কুল থেকে শুরু করে প্রকৌশল এবং ডিগ্রি কলেজ পর্যন্ত শিক্ষাপ্রতিষ্ঠান রয়েছে। শ্রীকালহস্তীশ্বর ইনস্টিটিউট অব টেকনোলজি হল শ্রীকালহস্তীশ্বর ট্রাস্ট বোর্ডের অধীনে একটি প্রকৌশলী শিক্ষা প্রতিষ্ঠান।

সঠিক অনুচ্ছেদ শিরোনাম কোনটি?
titleA. জনসংখ্যার উপাত্ত
titleB. ভূগোল
titleC. শিক্ষা
titleD. ইতিহাস
উত্তর: titleC